Пэўны патэнцыял ёсць і ў супрацоўніцтва ў сферы адукацыі. Беларусь можа рыхтаваць сучасныя кадры для мадэрнізацыі камбаджыйскай эканомікі ў сваіх ВНУ. Такі кірунак супрацоўніцтва ўзаемавыгадны. Беларуская адукацыя даволі танная, што зручна для камбаджыйцаў, улічваючы невысокі ўзровень жыцця ў краіне. У сваю чаргу, Беларусі неабходна развіваць экспарт паслуг, і адукацыйны сектар эканомікі мае вялікі нерэалізаваны патэнцыял. Відавочная ўзаемавыгаднасць супрацоўніцтва ў гэтай сферы прывяла да падпісання міністрамі адукацыі Беларусі і Камбоджы пагаднення паміж міністэрствамі адукацыі дзвюх краін аб супрацоўніцтве ў галіне адукацыі падчас лютаўскага візіту парламенцкай дэлегацыі Беларусі ў Камбоджу.